ระเบียบคณะกรรมการตุลาการศาลยุติธรรมระเบียบคณะกรรมการตุลาการศาลยุติธรรมว่าด้วยองค์ประกอบหลักเกณฑ์ วิธีการแต่งตั้ง และวิธีดำเนินงานของคณะอนุกรรมการตุลาการศาลยุติธรรมพ.ศ. ๒๕๕๔ โดยที่เป็นการสมควรให้มีระเบียบว่าด้วยองค์ประกอบ หลักเกณฑ์วิธีการแต่งตั้ง และวิธีดำเนินงานของคณะอนุกรรมการตุลาการศาลยุติธรรมอาศัยอำนาจตามความในมาตรา ๔๗ วรรคสี่แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓คณะกรรมการตุลาการศาลยุติธรรมจึงวางระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบคณะกรรมการตุลาการศาลยุติธรรม ว่าด้วยองค์ประกอบ หลักเกณฑ์วิธีการแต่งตั้ง และวิธีดำเนินงานของคณะอนุกรรมการตุลาการศาลยุติธรรม พ.ศ. ๒๕๕๔ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิก(๑) ระเบียบคณะกรรมการตุลาการศาลยุติธรรม ว่าด้วยองค์ประกอบ หลักเกณฑ์วิธีการแต่งตั้ง และวิธีดำเนินงานของคณะอนุกรรมการตุลาการศาลยุติธรรม พ.ศ. ๒๕๔๓(๒) ระเบียบคณะกรรมการตุลาการศาลยุติธรรม ว่าด้วยองค์ประกอบหลักเกณฑ์ วิธีการแต่งตั้ง และวิธีดำเนินงานของคณะอนุกรรมการตุลาการศาลยุติธรรม(ฉบับที่ ๒) พ.ศ. ๒๕๔๓(๓) ระเบียบคณะกรรมการตุลาการศาลยุติธรรม ว่าด้วยองค์ประกอบหลักเกณฑ์ วิธีการแต่งตั้ง และวิธีดำเนินงานของคณะอนุกรรมการตุลาการศาลยุติธรรม(ฉบับที่ ๓) พ.ศ. ๒๕๕๒ข้อ ๔ ในระเบียบนี้คณะอนุกรรมการตุลาการศาลยุติธรรม หมายความว่า คณะอนุกรรมการตุลาการศาลยุติธรรมประจำชั้นศาล และคณะอนุกรรมการตุลาการศาลยุติธรรมวิสามัญคณะอนุกรรมการตุลาการศาลยุติธรรมประจำชั้นศาล หมายความว่า คณะอนุกรรมการตุลาการศาลยุติธรรมประจำศาลฎีกาคณะอนุกรรมการตุลาการศาลยุติธรรมประจำศาลอุทธรณ์และคณะอนุกรรมการตุลาการศาลยุติธรรมประจำศาลชั้นต้นอ.ก.ต. ประจำชั้นศาล หมายความว่าคณะอนุกรรมการตุลาการศาลยุติธรรมประจำชั้นศาลอ.ก.ต. วิสามัญ หมายความว่าคณะอนุกรรมการตุลาการศาลยุติธรรมวิสามัญข้อ ๕ ให้ประธานศาลฎีการักษาการตามระเบียบนี้หมวด ๑คณะอนุกรรมการตุลาการศาลยุติธรรมประจำชั้นศาล ส่วนที่ ๑องค์ประกอบ ข้อ ๖ ให้มี อ.ก.ต.ประจำชั้นศาล ชั้นศาลละหนึ่งคณะ แต่ละคณะประกอบด้วยอนุกรรมการ ซึ่ง ก.ต.เป็นผู้แต่งตั้งจากข้าราชการตุลาการในแต่ละชั้นศาลดังนี้(๑) ศาลฎีกาให้แต่งตั้งจากข้าราชการตุลาการที่ดำรงตำแหน่งในศาลฎีกาในตำแหน่งที่ไม่ต่ำกว่าผู้พิพากษาศาลฎีกาจำนวนเจ็ดคน(๒) ศาลอุทธรณ์ให้แต่งตั้งจากข้าราชการตุลาการที่ดำรงตำแหน่งในศาลอุทธรณ์และศาลอุทธรณ์ภาคในตำแหน่งที่ไม่ต่ำกว่าผู้พิพากษาศาลอุทธรณ์หรือผู้พิพากษาศาลอุทธรณ์ภาคจำนวนเจ็ดคน(๓) ศาลชั้นต้นให้แต่งตั้งจากข้าราชการตุลาการที่ดำรงตำแหน่งในศาลชั้นต้นซึ่งได้รับเงินเดือนและเงินประจำตำแหน่งตั้งแต่ชั้น๒ ขึ้นไป จำนวนเจ็ดคนสำหรับข้าราชการตุลาการซึ่งดำรงตำแหน่งที่เรียกชื่ออย่างอื่นตามมาตรา๑๑ วรรคสองแห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓หรือผู้ซึ่งได้รับคำสั่งให้ไปช่วยราชการในศาลอื่นตามมาตรา ๒๑ แห่งพระราชบัญญัติดังกล่าวให้มีสิทธิได้รับแต่งตั้งเป็นอนุกรรมการตุลาการศาลยุติธรรมประจำชั้นศาลในชั้นศาลซึ่งข้าราชการตุลาการผู้นั้นมีเงินเดือนอยู่ในชั้นศาลในขณะที่มีการแต่งตั้งแต่ผู้พิพากษาอาวุโสไม่มีสิทธิได้รับแต่งตั้งเป็นอนุกรรมการตุลาการศาลยุติธรรมประจำชั้นศาลส่วนที่ ๒หลักเกณฑ์และวิธีการแต่งตั้ง ข้อ ๗ ในการลงมติแต่งตั้งอนุกรรมการตุลาการศาลยุติธรรมประจำชั้นศาลตามข้อ๖ จะต้องได้คะแนนเสียงไม่น้อยกว่ากึ่งหนึ่งของจำนวนกรรมการตุลาการศาลยุติธรรมทั้งหมดเท่าที่มีอยู่ข้อ ๘ ให้ผู้ที่ได้รับการแต่งตั้งตามข้อ๗เข้ารับหน้าที่นับแต่วันที่ประธานกรรมการตุลาการศาลยุติธรรมประกาศรายชื่อเป็นต้นไปข้อ ๙ อนุกรรมการตุลาการศาลยุติธรรมประจำชั้นศาลต้องไม่เป็นกรรมการตุลาการศาลยุติธรรมกรรมการบริหารศาลยุติธรรม กรรมการข้าราชการศาลยุติธรรมหรือกรรมการอำนวยการศึกษาอบรมในคราวเดียวกันข้อ ๑๐ อนุกรรมการตุลาการศาลยุติธรรมประจำชั้นศาลมีวาระอยู่ในตำแหน่งคราวละสองปีอนุกรรมการซึ่งพ้นจากตำแหน่งตามวาระอาจได้รับแต่งตั้งใหม่ได้แต่จะดำรงตำแหน่งเกินสองวาระติดต่อกันไม่ได้ข้อ ๑๑ นอกจากการพ้นจากตำแหน่งตามวาระตามข้อ๑๐ อนุกรรมการตุลาการศาลยุติธรรมประจำชั้นศาล พ้นจากตำแหน่งเมื่อ(๑) ตาย(๒) ลาออก(๓) กระทำผิดวินัยนับแต่วันที่มีคำสั่งลงโทษทางวินัย(๔) ได้รับแต่งตั้งให้ดำรงตำแหน่งผู้พิพากษาอาวุโสหรือพ้นจากตำแหน่งข้าราชการตุลาการหรือพ้นจากตำแหน่งข้าราชการตุลาการในชั้นศาลที่ดำรงตำแหน่งอยู่ในเวลาที่ได้รับแต่งตั้งเป็นอนุกรรมการ(๕) ขาดคุณสมบัติตามข้อ ๙(๖) ถูกถอดถอนจากตำแหน่งตามข้อ ๑๒ในกรณีเป็นที่สงสัยเกี่ยวกับการพ้นจากตำแหน่งของอนุกรรมการ ให้ ก.ต.เป็นผู้วินิจฉัยชี้ขาดข้อ ๑๒ อนุกรรมการตุลาการศาลยุติธรรมประจำชั้นศาลผู้ใดมีพฤติการณ์ไม่เหมาะสมในการปฏิบัติหน้าที่อนุกรรมการส่อไปในทางทุจริตต่อหน้าที่ ส่อว่าจงใจใช้อำนาจหน้าที่ขัดต่อบทบัญญัติแห่งกฎหมายข้อบังคับ คุณธรรมและจริยธรรม หรือกระทำการอันมีมูลเป็นความผิดทางวินัย ถูกกล่าวหาหรือกรณีเป็นที่สงสัยว่ากระทำผิดทางวินัย ก.ต. มีอำนาจถอดถอนอนุกรรมการผู้นั้นออกจากตำแหน่งได้ในการพิจารณาถอดถอนอนุกรรมการตามวรรคหนึ่งให้ผู้ที่ถูกพิจารณาถอดถอนมีสิทธิชี้แจงข้อเท็จจริงต่อ ก.ต. และมติ ก.ต.ที่ให้ถอดถอนผู้ใดออกจากตำแหน่งอนุกรรมการจะต้องมีคะแนนเสียงไม่น้อยกว่ากึ่งหนึ่งของจำนวนกรรมการตุลาการศาลยุติธรรมทั้งหมดเท่าที่มีอยู่ในระหว่างการพิจารณาถอดถอนอนุกรรมการตามวรรคสองอนุกรรมการผู้นั้นจะปฏิบัติหน้าที่ใน อ.ก.ต.ประจำชั้นศาลนั้นไม่ได้ข้อ ๑๓ ในกรณีที่ต้องมีการแต่งตั้งอนุกรรมการตุลาการศาลยุติธรรมประจำชั้นศาลแทนตำแหน่งที่ว่างลงก่อนครบวาระให้นำความในข้อ ๖ และข้อ ๗ มาใช้บังคับโดยอนุโลม และให้ผู้ซึ่งได้รับแต่งตั้งอยู่ในตำแหน่งได้เท่ากับวาระที่เหลืออยู่ของผู้ซึ่งตนแทนการดำรงตำแหน่งของอนุกรรมการที่พ้นจากตำแหน่งก่อนครบวาระหรือที่ดำรงตำแหน่งแทนหากมีกำหนดเวลาไม่ถึงหนึ่งปีไม่ให้นับเป็นวาระการดำรงตำแหน่งตามข้อ ๑๐ส่วนที่ ๓วิธีดำเนินงาน ข้อ ๑๔ ในการปฏิบัติหน้าที่ของ อ.ก.ต.ประจำชั้นศาล ให้อนุกรรมการที่มีอาวุโสสูงสุดในแต่ละคณะเป็นประธานแต่ถ้าต้องมีการประชุมร่วมกันระหว่าง อ.ก.ต. ประจำชั้นศาลก็ให้อนุกรรมการที่มีอาวุโสสูงสุดเป็นประธานของที่ประชุมร่วมและให้นำบทบัญญัติในหมวดนี้ไปใช้บังคับแก่การประชุมร่วมโดยอนุโลมให้ประธาน อ.ก.ต. ประจำชั้นศาลเป็นผู้เรียกประชุม อ.ก.ต.ประจำชั้นศาลนั้น และในกรณีเป็นการประชุมร่วมกันระหว่าง อ.ก.ต. ประจำชั้นศาลก็ให้ประธาน อ.ก.ต. ประจำชั้นศาลผู้มีอาวุโสสูงสุดเป็นผู้เรียกประชุมให้ผู้อำนวยการสำนักคณะกรรมการตุลาการศาลยุติธรรมเป็นเลขานุการของอ.ก.ต.ประจำชั้นศาลและเพื่อการนี้เลขานุการจะแต่งตั้งข้าราชการในสำนักคณะกรรมการตุลาการศาลยุติธรรมคนหนึ่งหรือหลายคนเป็นผู้ช่วยเลขานุการก็ได้ให้เลขานุการ อ.ก.ต. ประจำชั้นศาลจัดทำรายงานสรุปผลการพิจารณาของอ.ก.ต. ประจำชั้นศาลโดยมีสาระสำคัญครบถ้วนเสนอต่อ ก.ต.ข้อ ๑๕ อ.ก.ตประจำชั้นศาลมีอำนาจหน้าที่กลั่นกรองเสนอความเห็นเกี่ยวกับการแต่งตั้งให้ดำรงตำแหน่งการโยกย้ายแต่งตั้ง การเลื่อนตำแหน่ง การลงโทษข้าราชการตุลาการหรือกรณีอื่น ๆ ตามที่กฎหมายบัญญัติต่อก.ต หรือต่อประธานศาลฎีกาตามที่ประธานศาลฎีกามอบหมายเพื่อประกอบการพิจารณาโดยดำเนินการตามวิธีการที่กำหนดไว้ในส่วนนี้ และตามที่ได้รับมอบหมายข้อ ๑๖ ในการเสนอเรื่องต่อ อ.ก.ต. ประจำชั้นศาลหากเป็นเรื่องที่เกี่ยวข้องกับข้าราชการตุลาการในชั้นศาลใด ก็ให้เลขานุการ ก.ต.เสนอต่อ อ.ก.ต. ประจำชั้นศาลนั้น เว้นแต่กรณีดังต่อไปนี้ ให้เสนอเรื่องต่อที่ประชุมร่วมกันระหว่างอ.ก.ต.ประจำชั้นศาล(๑) การลงโทษข้าราชการตุลาการ(๒) การแต่งตั้งประธานศาลฎีกาจนถึงรองอธิบดีผู้พิพากษาศาลชั้นต้น(๓) การแต่งตั้งผู้พิพากษาอาวุโส(๔) การแต่งตั้งตำแหน่งอื่นตามที่ ก.ต. เห็นสมควรในกรณีที่ไม่มีกฎหมายหรือมติ ก.ต. กำหนดเป็นอย่างอื่น ให้ อ.ก.ต.ประจำชั้นศาลพิจารณาทำความเห็นให้แล้วเสร็จภายในสิบห้าวันทำการนับแต่ได้รับเรื่องจากเลขานุการก.ต. เว้นแต่จะได้รับอนุญาตให้ขยายระยะเวลาจาก ก.ต.ข้อ ๑๗ การประชุมของ อ.ก.ต.ประจำชั้นศาลต้องมีอนุกรรมการมาประชุมไม่น้อยกว่ากึ่งหนึ่งของจำนวนอนุกรรมการทั้งหมดจึงจะเป็นองค์ประชุมถ้าประธานไม่อยู่ในที่ประชุมหรือไม่อาจจะมาประชุมได้ให้อนุกรรมการที่มีอาวุโสสูงสุดที่มาประชุมเป็นประธานในที่ประชุมข้อ ๑๘ ในการประชุมของอ.ก.ต. ประจำชั้นศาล ให้อนุกรรมการมีหน้าที่เกี่ยวกับการประชุมโดยอิสระ เช่นการอภิปราย แสดงความคิดเห็น ออกเสียงลงคะแนน และตีความ ทั้งนี้ ให้รวมถึงเลขานุการ อ.ก.ต.ผู้ช่วยเลขานุการ อ.ก.ต.ตลอดจนบุคคลซึ่งที่ประชุมอนุญาตที่จะกล่าวถ้อยคำใดในทางแถลงข้อเท็จจริงและแสดงความคิดเห็นด้วยโดยอนุโลมข้อ ๑๙ ในการประชุมของอ.ก.ต. ประจำชั้นศาล ถ้าอนุกรรมการผู้ใดมีส่วนได้เสียในเรื่องที่พิจารณาห้ามมิให้ผู้นั้นร่วมประชุมและลงมติในเรื่องนั้นแต่หากผู้นั้นได้เข้าประชุมอยู่ก่อนแล้วและการไม่มีสิทธิร่วมประชุมและลงมตินั้นเป็นการชั่วคราวก็ให้นับผู้นั้นเป็นองค์ประชุมในเรื่องนั้นด้วยข้อ ๒๐ การออกเสียงลงคะแนนให้กระทำโดยเปิดเผยห้ามกระทำโดยวิธีการลงคะแนนลับหรืองดออกเสียง เว้นแต่จะมีกฎหมายบัญญัติให้กระทำได้ข้อ ๒๑ การวินิจฉัยชี้ขาดของที่ประชุมให้ถือเสียงข้างมากอนุกรรมการคนหนึ่งให้มีเสียงหนึ่งในการลงคะแนนถ้ามีคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๒๒ ในการประชุม ของอ.ก.ต.ประจำชั้นศาลหากมีข้อมูลหรือข้อเท็จจริงที่ไม่ชัดเจนที่ประชุมอาจเชิญบุคคลที่เกี่ยวข้องมาให้ข้อมูลเพิ่มเติมก็ได้เว้นแต่เรื่องการลงโทษข้าราชการตุลาการ ให้ อ.ก.ต.ประจำชั้นศาลพิจารณากลั่นกรองเสนอความเห็นจากสำนวนการสอบสวนข้อเท็จจริงในชั้นต้นหรือสำนวนการสอบสวน แล้วแต่กรณีข้อ ๒๓ การเสนอความเห็นใดๆ ของ อ.ก.ต. ประจำชั้นศาลต่อ ก.ต. นั้นให้เสนอความเห็นของเสียงข้างน้อยและข้อสังเกตไปพร้อมกับความเห็นของ อ.ก.ต.ประจำชั้นศาลด้วยข้อ ๒๔ ความเห็นของอ.ก.ต.ประจำชั้นศาลในเรื่องที่เกี่ยวกับการลงโทษทางวินัยจะต้องระบุเหตุผลซึ่งรวมถึงข้อกฎหมายที่อ้างอิงไว้ด้วยข้อ ๒๕ ในการประชุมกลั่นกรองเสนอความเห็นเกี่ยวกับการแต่งตั้งการเลื่อนตำแหน่ง การโยกย้ายแต่งตั้งและการเลื่อนเงินเดือนและเงินประจำตำแหน่งข้าราชการตุลาการให้อนุกรรมการตุลาการศาลยุติธรรมประจำชั้นศาลทุกคนลงความเห็นว่าเห็นด้วยหรือไม่กับบุคคลที่เลขานุการก.ต. เสนอชื่อให้พิจารณาพร้อมระบุเหตุผลเพื่อประกอบการพิจารณาของ ก.ต.ในกรณีที่มีการอภิปรายไปในทางที่เป็นผลร้ายแก่บุคคลใดจะต้องดำเนินการให้มีการตรวจสอบข้อเท็จจริงเกี่ยวกับเรื่องนั้นรวมทั้งให้โอกาสบุคคลนั้นชี้แจงก่อนเว้นแต่จะปรากฏพยานหลักฐานเป็นที่ชัดแจ้งอยู่แล้วหมวด ๒คณะอนุกรรมการตุลาการศาลยุติธรรมวิสามัญ ข้อ ๒๖ ในการอื่นใดอันอยู่ในอำนาจหน้าที่ของก.ต. แต่มิได้อยู่ในอำนาจหน้าที่ของ อ.ก.ต. ประจำชั้นศาล ก.ต. มีอำนาจแต่งตั้งอ.ก.ต. วิสามัญประกอบด้วยอนุกรรมการไม่น้อยกว่าสามคนให้ทำการแล้วรายงานต่อ ก.ต.ก็ได้ข้อ ๒๗ ให้อนุกรรมการตุลาการศาลยุติธรรมวิสามัญอยู่ในตำแหน่งเพียงเท่าที่เสร็จสิ้นงานตามที่ได้รับมอบหมายข้อ ๒๘ ให้นำความในส่วนที่ ๒ และส่วนที่ ๓ ของหมวด๑ มาใช้บังคับแก่ อ.ก.ต. วิสามัญโดยอนุโลม เว้นแต่ ก.ต. จะมีมติเป็นอย่างอื่นบทเฉพาะกาล ข้อ ๒๙ ให้ผู้ที่ดำรงตำแหน่งอนุกรรมการตุลาการศาลยุติธรรมประจำชั้นศาลอยู่ในวันที่ระเบียบนี้ใช้บังคับคงดำรงตำแหน่งต่อไปจนกว่าจะพ้นวาระประกาศณ วันที่ ๒๕ พฤษภาคม พ.ศ. ๒๕๕๔สบโชค สุขารมณ์ประธานศาลฎีกาประธานกรรมการตุลาการศาลยุติธรรมปริยานุช/ผู้จัดทำ๖ มิถุนายน๒๕๕๔ณัฐวดี/ตรวจ๖ มิถุนายน๒๕๕๔[๑] ราชกิจจานุเบกษาเล่ม ๑๒๘/ตอนที่ ๔๔ ก/หน้า ๒๖/๓ มิถุนายน ๒๕๕๔